Карта "Polonia Partie Orientale" паходзіць з другой часткі атласа "Atlante Veneto" венецыянскага касмографа Вінчэнца Каранэлі (Vincenzo Coronelli, 1650–1718). Разам з заходняй часткай "Polonia Parte Occidentale" яны ўтвараюць агульную тэрыторыю Рэчы Паспалітай часоў праўлення Яна Сабескага. Карты прысвечаны братам Федэрыка Карнара (кардыналу) і Франчэска Карнара (венецыянскаму дожу). Таксама ў атласе выходзіла надзвычай прыгожая карта Вялікага Княства Літоўскага.